Document ID: 32004R1249

KOMISSION ASETUS (EY) N:o 1249/2004,
annettu 7 päivänä heinäkuuta 2004,
muna-alan poikkeuksellisista markkinatukitoimenpiteistä Alankomaissa
EUROOPAN YHTEISÖJEN KOMISSIO,
joka ottaa huomioon Euroopan yhteisön perustamissopimuksen,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1) ja erityisesti sen 14 artiklan,
sekä katsoo seuraavaa:
(1)
Tietyille Alankomaiden tuotantoalueille ilmaantuneen lintuinfluenssan vuoksi kyseiselle jäsenvaltiolle on asetettu eläinlääkinnällisiä ja kaupallisia rajoituksia 3 päivänä maaliskuuta 2003 suojatoimenpiteistä Alankomaissa vahvasti epäillyn lintuinfluenssan osalta annetussa komission päätöksessä 2003/153/EY (2). Tämän vuoksi siitosmunien kuljettaminen ja markkinoille saattaminen ovat olleet väliaikaisesti kiellettyjä Alankomaissa.
(2)
Siitosmunien vapaan liikkuvuuden rajoitukset, jotka johtuivat eläinlääkinnällisten toimenpiteiden soveltamisesta, uhkasivat häiritä vakavasti Alankomaiden siitosmunamarkkinoita. Alankomaiden viranomaiset toteuttivat markkinatukitoimenpiteitä, joita voitiin soveltaa niin kauan kuin oli ehdottomasti tarpeen ja jotka rajoittuivat siitosmuniin. Näillä toimenpiteillä varmistettiin se, että niitä siitosmunia, joita ei ollut enää mahdollista asettaa haudottavaksi, voitiin jalostaa munatuotteiksi.
(3)
Kyseisillä toimenpiteillä oli myönteinen vaikutus siitosmunamarkkinoihin ja munamarkkinoihin yleensä. Tämän vuoksi on oikeutettua pitää niitä asetuksen (ETY) N:o 2771/75 14 artiklassa tarkoitettuina poikkeuksellisina markkinatukitoimenpiteinä ja myöntää niille tukea, jonka avulla voidaan korvata osa niistä taloudellisista menetyksistä, jotka aiheutuvat siitosmunien jalostamisesta munatuotteiksi.
(4)
Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. CN-koodiin 0407 00 19 kuuluvien siitosmunien käyttöä jalostukseen, joka toteutettiin 1 päivän maaliskuuta ja 31 päivän toukokuuta 2003 välillä ja josta Alankomaiden viranomaiset päättivät päätöksen 2003/153/EY soveltamisen johdosta, pidetään poikkeuksellisena markkinatukitoimenpiteenä asetuksen (ETY) N:o 2771/75 14 artiklan perusteella.
2. Edellä 1 kohdassa tarkoitetun toimenpiteen perusteella korvausta myönnetään 0,081 euroa siitosmunaa kohti enintään 37 040 000 kappaleelle.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä heinäkuuta 2004.

Labels: 3
18
17